
Női szerepmodellek a pöttyös és csíkos könyvekben

A Móra Ferenc Ifjúsági Kiadó által kiadott pöttyös és csíkos sorozathoz tartozó lányregények igen széles olvasóközönségnek örvendtek az elmúlt több mint fél évszázad során. A sorozatokban megjelent regények közül néhánnyal foglalkozott behatóbban a szakirodalom, azonban az 1958 óta kiadott regényekről még csak összesített lista sem jelent meg. Ezt a hiányt igyekszem pótolni dolgozatomban, valamint a regényeket kategorizálni és főbb jellemzőiket ismertetni. Dolgozatomban kitérek két, nem hagyományos lányregény a Harisnyás Pippi valamint az Anni és a film című regények elemzésére is.



